ریشم کھیتی

ریشم کھیتی، پیلہ پروری، 'ریشم پیداوار یا ریشم کاشتکاری، ریشم کیڑوں کی کاشت سے ریشم کی پیداوار حاصل کرنے کا نام ہے۔ خیال کیا جاتا ہے کہ ریشم سب سے پہلے چین میں نیولیتھک دور کے آغاز میں ہی تیار کر لیا گیا تھا۔ ببرازیل ، چین ، فرانس ، ہندوستان ، اٹلی ، جاپان ، کوریا اور روس جیسے ممالک میں ریشم کاشتکاری ایک اہم کاٹیج انڈسٹری بن چکی ہے۔ 2020 میں چین اور ہندوستان دو اہم پیداواری ممالک ہیں جن کا حصہ دنیا کی سالانہ پیداوار میں 60 فیصد سے زیادہ ہے۔

 تاریخ 
کنفیوشس متن کے مطابق، ریشم پیداوار کی دریافت 2700 قبل از مسیح میں ہوئی، آثار قدیمہ کے کچھ مندرجات ریشم کی کاشت کی تاریخ ابتدائی طور پرینگ شاؤ دور (5000-3000 قبل از مسیح) میں بتاتے ہیں۔  1977 میں ، سیرامک کا ایک ٹکڑا ( نانکن ، ہیبائی)دریافت ہوا جو 5400–5500 سال پہلے تخلیق کیا گیا تھا،جسے ریشم کے کیڑے کی طرح نظر آنے کے لیے تیار کیا گیا تھا۔ 

2450–2000 قبل از مسیح تاریخ میں موجود سندھ تہذیب کے آثار قدیمہ میں پائے جانے والے ریشم ریشے کے محتاط تجزیے سے یہ خیال کیا جاتا ہے کہ ریشم کا استعمال جنوبی ایشیا کے ایک وسیع خطے میں ہوا تھا۔ 

 ریشم تجارت 

پہلی صدی عیسوی کے نصف تک ، یہ شاہراہ ریشم کے ذریعہ قدیم خوتان Hill, John E. 2003. "Annotated Translation of the Chapter on the Western Regions according to the Hou Hanshu." 2nd Draft Edition. Appendix A. تک پہنچ گئی تھی۔ سنہ 140ء تک ریشم پیداوار کی صنعت ہندوستان میں قائم ہو چکی تھی۔  6 ویں صدی عیسوی میں بازنطینی سلطنت میں ریشم کے کیڑے کے انڈوں کی غیر قانونی تجارت بحیرہ روم میں اس کے قیام کا سبب بنی اور صدیوں تک بازنطینی سلطنت میں ریشم کی اجارہ داری رہی ( بازنطینی ریشم )۔ 1147 میں ، دوسری صلیبی جنگ کے دوران ، سسلی کے راجر دوم نے (1095–1154) ، بازنطینی ریشم کی تیاری کے دو اہم مراکز کرنتھیس اور تھیبس پر حملہ کرکےریشم جولاہوں اور ان کے سازوسامان سمیت پکڑ لیا ۔ پالرمو اور کلابریا میں اپنا ریشم کا کام استوار کیا ، Muthesius, "Silk in the Medieval World", p. 331. جس سے بالآخریہ صنعت مغربی یورپ میں پھیلنا شروع ہوئی۔ اگرچہ ریشم کیڑے کی متعدد تجارتی اقسام موجود ہیں ، لیکن بومبییکس موری (گھریلو ریشم کیڑا کی ابتدائی شکل) سب سے زیادہ اور وسیع پیمانے پر استعمال کیا جاتا ہے اور اس ریشم کیڑے کا کافی مطالعہ کیا جاتا ہے۔ 

 ریشم تجارت کی مخالفت 
مہاتما گاندھی ریشم کی تیاری کے خلاف تھے جس کی بنیاد "کسی جاندار کو تکلیف نہ پہنچانے" کا اہنسا فلسفہ تھا۔ اس نے "اہنسا ریشم " کو بھی فروغ دیا ، جو جنگلی اور نیم جنگلی ریشم کے کوکوون سے بنا ہوا ریشم ہوتا ہے، جنگلی ریشم پیوپے(حشرات کی زندگی کے دور میں ایک مرحلہ ) کو ابالے بغیر ریشم کشید لیا جاتا تھا۔    اکیسویں صدی کے اوائل میں ، پیٹا (PETA) نامی تنظیم نے بھی ریشم کے خلاف مہم چلائی ۔ 

 مزید دیکھیے 

 میکلس فیلڈ ریشم میوزیم
 آذربائیجان میں ریشم کی صنعت
 چین میں ریشم کی صنعت

 حوالہ جات 

زمرہ:شاہراہ ریشم
زمرہ:ریشم
زمرہ:ثقافت میں حشرات
زمرہ:تاریخ زراعت
زمرہ:چینی ایجادات
زمرہ:بھارت میں زراعت
زمرہ:یورپ میں زراعت
زمرہ:چین میں زراعت
زمرہ:ایشیا میں زراعت
زمرہ:مقالے جن میں چینی زبان کا متن ہے
زمرہ:ریشم پیداوار
زمرہ:ریشم کاشت
زمرہ:ویکی ڈیٹا سے مطابقت رکھنے والی مختصر تفصیل
زمرہ:انسانوں کے ذریعہ جانوروں کی حفاظت
زمرہ:تاجک ثقافت
زمرہ:ازبک ثقافت